ร้านอาหารที่อยู่ในทำเลแสนสะดวก ชั้น4 สยามเซ็นเตอร์  เมนูอาหารที่นี่มีเยอะแยะเต็มไปหมด และมีเมนูแปลกใหม่หลากหลายให้เลือก เช่นสเต็ก สลัด สปาเก็ตตี้ พาสต้า ซูชิ พิซซ่าญี่ปุ่น ข้าวแกงกะหรี่ พิซซ่า วันนี้มาก็สั่ง ข้าวราดแกงกะหรี่ ข้าวสวยร้อนๆ ทานคู่กับแกงกะกรี่และผักดอง อร่อยมากๆ รสชาตกลมกล่อม กลิ่นหอมเครื่องแกง และอีกเมนูคือพิซซ่าคาโบนาราเบคอน มันฝรั่ง ขอบอกว่าอร่อยมากๆ ทานแล้วไม่เลี่ยนค่ะ แป้งบางกรอบ หอมกลิ่นคาโบนาร่า มีความกรุบกรอบของเบคอนและความนิ่มของมันฝรั่งฝานบางๆ มา2คนก็กินหมดเกลี้ยงค่ะ ขอบอกว่าพิซซ่ามีแค่สาขานี้เท่านั้นนะคะ ส่วนการบริการลูกค้าดีเยี่ยมมากๆ ประทับใจค่ะ